2. Nedsættelse af §17, stk. 4-udvalg om bæredygtighed (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til kommissorium for, og nedsættelse af, et § 17, 
stk. 4-udvalg om bæredygtighed. 
Af konstitueringsaftalen for valgperioden 2022-25 fremgår det, at der skal oprettes et §17, stk. 4 udvalg om 
bæredygtighed. Udvalget skal i udgangspunktet fungere i den resterende del af valgperioden.  
 
Med oprettelsen af et §17, stk. 4-udvalg om bæredygtighed ønskes det at understøtte arbejdet med grøn 
omstilling i [adresse]. Udvalget skal bibringe inspiration til arbejdet, så Favrskov Kommunes klimaindsats 
fortsat inddrager nye muligheder for at nedbringe CO2-udslippet med henblik på at nå målsætningerne i 
Klimaplan 2050 om 70 % reduktion i 2030 og klimaneutralitet i 2050. Målet er, at udvalget leverer 
anbefalinger til forvaltningen og de stående udvalg. Udvalgets arbejde igangsættes og evalueres af 
Byrådet. Økonomiudvalget vil løbende blive inddraget i arbejdet, mens de relevante politiske udvalg vil blive 
involveret i de relevante temaer og spørgsmål. 
VURDERING
Forvaltningen har udarbejdet nedenstående forslag til kommissorium for udvalgets arbejde, 
sammensætning, økonomi mv.
Forvaltningen foreslår, at udvalget arbejder temabaseret hen over valgperioden for at sikre et dybdegående 
arbejde med de enkelte temaer.  
 
De 3 temaer foreslås at være:  
Tema 1: Energi til fremtiden: Temaet fokuserer på energiproduktion, energioptimering og sektorkoblinger, 
hvor der arbejdes med at understøtte samtænkningen af energiforsyningen, herunder håndtering af f.eks. 
udsving i energiforbrug og udnyttelse af overskudsvarme. Temaet skal endvidere forholde sig til muligheder 
for ejerformer, optimering af energiproduktion og borgerinddragelse. 
Tema 2: Plads til mennesker, natur og landbrug: Temaet fokuserer på arealanvendelse – hvordan vi sikrer 
plads til alt det, vi gerne vil, og gør os tanker om, hvordan den eksisterende arealanvendelse kan inddrages 
i den grønne omstilling – herunder skovrejsning og vådområder. Det skal ligeledes inddrages, hvordan vi 
sikrer en god biodiversitet samt plads til natur og rekreativitet.  
 
Tema 3: Alt det, vi kan gøre sammen: Temaet fokuserer på, hvordan borgere, virksomheder, landbrug, 
institutioner og organisationer kan bidrage aktivt til den grønne omstilling. Emner kan være klimaaftryk i 
form af mad, forbrug, transport og andet. Temaet vil give anbefalinger, der vil have relevans for store dele 
af kommunens virksomhed, herunder primært sundheds-, dagtilbuds- og skoleområdet.    
 
Sagsnr. EMN-2022-01270
DokID: 2613409
Sagsbehandler josc
Byråd
30. august 2022  19:00
Hvert tema vil blive behandlet efter følgende model: 
Politisk igangsætning af temaet: Emneafgrænsning, målsætning, tidsplan og udpegning af eksterne 
deltagere til udvalget i temaperioden forelægges relevante fagudvalg, og arbejdet igangsættes af Byrådet. 
Informationsindsamling: Information indsamles og udveksles. Dialog med nøgleaktører og inspiration fra 
andre kommuner inddrages.
  
Inddragelse: Borgere, virksomheder og civilsamfund inddrages løbende i drøftelser om udvalgets idéer.  
Afrapportering: Udvalgets arbejde indenfor temaet med de tilhørende anbefalinger forelægges til politisk 
behandling i Teknik- og Miljøudvalget samt øvrige politiske udvalg, såfremt dette skulle være relevant.   
 
Arbejdet med hvert tema forventes at vare i 12-14 måneder. 
 
Der foreslås følgende sammensætning af udvalget: 
 
Faste medlemmer af §17, stk. 4-udvalget:  

5 byrådsmedlemmer inkl. formandskabet for § 17, stk. 4 udvalget

Repræsentant for Danmarks Naturfredningsforening 

Repræsentant for en landboforening 

Repræsentant for erhvervsvirksomhed med fokus på grøn omstilling 

Direktøren for Teknik og Miljø. 
Danmarks Naturfredningsforening Favrskov og Kronjyllands Landboforening samt en repræsentant for en 
erhvervsvirksomhed med fokus på grøn omstilling foreslås udpeget som faste medlemmer af §17, stk. 4-
udvalget. Deres gennemgående deltagelse vurderes værdifuld, idet deres medlemmer spiller en central 
rolle ift. den grønne omstilling af [adresse]. Deres branchekendskab, natur- og landbrugsfaglige indsigt 
samt lokale forankring kan understøtte en sammenhængende og balanceret planlægning af den grønne 
omstilling af [adresse]. Dertil kommer repræsentanternes afgørende rolle ift. den efterfølgende udmøntning 
af den grønne omstilling, hvor foreningernes medlemmer må forventes at skulle indgå som aktive 
medspillere. 
 
Udover de faste medlemmer foreslås det, at der til hvert tema suppleres med to eksterne medlemmer, der 
kan bidrage med relevant viden til det konkrete tema. Landsbyrådet foreslås inddraget i tema 2 og 3.  
 
Det første tema foreslås igangsat efter følgende rammesætning:
Tema 1: Energi til fremtiden 
Emneafgrænsning: I temaet undersøges, hvordan fremtidens energiforsyning bedst muligt kan 
understøttes i [adresse].  
 
Målsætning: Målet for udvalgets arbejde med fremtidens energiforsyning er at komme med forslag til:  

Nytænkning i forhold til sektorkoblinger og bæredygtigt energiforbrug

Kvalificering af grundlaget for opstilling af vedvarende energianlæg 

Afdækning af mulighederne/behovet for Power2X-anlæg 

Inspiration til forretningsmodeller for vedvarende energianlæg

Inspiration til optimering af energiproduktion og elnettet

God borgerinddragelse ved opstilling af vedvarende energianlæg.
 
Tidsplan:  

August 2022: Kommissoriet for §17, stk. 4 udvalget samt igangsætning af tema 1 godkendes, 
udvalget og eksterne udvalgsmedlemmer til tema 1 udpeges. 

september 2022: Opstartsmøde i udvalget. Allerede tilvejebragt information drøftes og sammenstilles. 
Den videre proces drøftes og præciseres.

4. kvartal 2022: Informationsindsamling og inspiration: 
-
Studietur til Lemvig – Proces for anlæg med vedvarende energi.  
-
Oplæg om power2x potentialer i [adresse]. 
-
Dialog med lokale virksomheder om energiforsyning (overskudsvarme, energi til industrielle 
processer m.v.). 

1. kvartal 2023: Dialog med udbyderne af energi med fokus på sektorkobling – netselskaber og 
energiproducenter. Udarbejdelse af udkast til anbefalinger. 

April 2023: Interessentmøder om anbefalinger (borgere og virksomheder). Tilpasning af anbefalinger. 

Juni 2023: Afrapportering af temaet og igangsættelse af tema 2.  
 
Udpegning af eksterne deltagere: Følgende deltagere foreslås til tema 1: 
1.
Vidensperson fra forskningsinstitution 
2.
Repræsentant fra varmeforsyningen.
ØKONOMI
Det fremgår af konstitueringsaftalen, at der skal ydes et vederlag svarende til 3 % af borgmesterens 
vederlag til henholdsvis formand og næstformand. Summen af de årlige vederlag til udvalgsformænd, 
udvalgsnæstformænd samt udvalgsmedlemmer skal for Favrskov Kommunes vedkommende (kommuner 
med mellem 40.001 og 60.000 indbyggere) holdes inden for en økonomisk ramme på 305 % af 
borgmesterens vederlag. Den foreslåede honorering ligger inden for denne ramme. Der er ikke afsat budget 
til honorering af formandskabet. Det foreslås derfor, at der gives en tillægsbevilling på 70.000 kr. årligt med 
virkning fra 1. juli 2022, finansieret af kassen.
 
Der er i Budget 2022-25 afsat budget til mødeaktiviteter i op til to § 17, stk. 4 udvalg på politikområdet 
Politisk Organisation. Det foreslås, at udvalget får et årligt budget, der svarer til det budget, som Teknik og 
Miljøudvalget er tildelt, da udvalgene er sammenlignelige i størrelse og mødeaktivitet. Dermed foreslås det, 
at Bæredygtighedsudvalget tildeles 55.000 kr. i årligt budget med virkning fra 1. juli 2022.
I de tilfælde, hvor der inddrages eksperter fra vidensinstitutioner, udbetales mødediæter og kørselsudgifter 
for deltagelsen i udvalgsmøder. 
 
Eventuelle forslag fra udvalget skal finansieres via særskilte bevillinger.
INDDRAGELSE
Udvalget og arbejdsgrupperne involverer andre interessenter, eksperter o.a., som kan bidrage med viden 
og forslag. Udvalget arbejder med borgerinddragelse i alle 3 temaer, og vil afprøve forskellige metoder til 
borgerinddragelse. Anbefalingerne fra hvert tema behandles på et offentligt møde forinden den politiske 
forelæggelse.  
 
Udvalget leverer inspiration til de stående udvalg, og det foreslås derfor, at der holdes et fælles møde med 
Teknik- og Miljøudvalget samt øvrige relevante udvalg i hver temaperiode.
INDSTILLING
Direktøren for Teknik og Miljø indstiller til Byrådet:
1.
At der nedsættes et midlertidigt rådgivende udvalg under Byrådet i henhold til Lov om kommunernes 
styrelse § 17, stk. 4.
2.
At forslag til kommissorium for udvalgets arbejde godkendes.
3.
At følgende faste medlemmer udpeges for hele udvalgets funktionsperiode:

Tejs Lauritsen (formand), byrådsmedlem

Clavs Dahl (næstformand), byrådsmedlem

Kristina Holst, byrådsmedlem

Elisabeth Petersen, byrådsmedlem

Patrick Brandt, byrådsmedlem

Repræsentant for erhvervsvirksomhed med fokus på grøn omstilling: Jano Møller, 
direktør for Global Stole

Repræsentant for Danmarks Naturfredningsforening: Tonny Olesen, formand for DN-Favrskov

Repræsentant for landboforening: Vagn Brandt, formand for Kronjyllands 
Landboforening
4.
At følgende medlemmer udpeges til første temaperiode:

Repræsentant for vidensinstitution: Simon Østergaard, Department of Environmental Science, 
Aarhus Universitet

Repræsentant fra varmeforsyning: Mogens Dahl, Direktør for Hammel Fjernvarme.
5.
At godkende, at formand og næstformand hver får et vederlag svarende til 3 % af borgmesterens 
vederlag.
6.
At der gives en tillægsbevilling på 35.000 kr. i 2022 og 70.000 kr. årligt derefter til honorering af 
formandskabet i Bæredygtighedsudvalget, finansieret af kassen.
7.
At der afsættes et budget på 30.000 kr. i 2022 og 55.000 kr. årligt derefter til mødeaktiviteter i 
Bæredygtighedsudvalget, finansieret af det afsatte budget til §17, stk. 4 udvalg på politikområdet 
Politisk Organisation.
8.
At der udbetales mødediæter til udvalgsmedlemmer fra vidensinstitutioner. 
BESLUTNING
Økonomiudvalget, 18. august 2022:
Fraværende: Bøje Dahl
Indstilles godkendt.
Byrådet, 30. august 2022:
Fraværende: Bøje Dahl
Godkendt.
Bilag
